El text parla sobre el tema Aeronàutica?
Els jocs de rol per ordinador (CRPG són les seves sigles en anglès), sovint escurçat a simplement (i incorrectament) jocs de rol (RPG), són un tipus de videojoc que típicament usen els elements dels jocs de rol que es juguen en persona. Els jocs de rol per a ordinador inclouen una gamma ampla d'estils i tipus de motors de joc i s'han diversificat significativament.Els elements de joc dels RPG es poden trobar en videojocs d'estratègia en temps real, shooters en primera persona, shooters en tercera persona, i alguns altres tipus com jocs en línia multijugador (MUD, multiple-user dungeon). Aquests poden ser en temps real o per torns. Algunes característiques, entre d'altres, són: tenen un escenari per jugar, cada jugador té un o més personatges a la vegada i es pot jugar sol o en multijugador (no confondre amb jocs d'estratègia). Tenen com a base fonamental complir una missió. Molts d'ells fan que el personatge evolucioni a partir de trobades amb monstres, companys o objectes, de manera que pot millorar habilitats o obtenir bonificacions, sovint mesurades a partir de l'adquisició de punts d'experiència. A diferència dels jocs de plataformes, el jugador té un marge de llibertat per decidir els moviments i accions dels personatges. S'acostuma a dividir els videojocs en jocs d'estil occidental i d'estil oriental. Els occidentals tenen un dibuix més fosc i permeten més llibertat al jugador, mentre que els orientals acostumen a basar-se en uns gràfics propers al manga i tenen una acció més ràpida.
No.